# A Broken Frame

A Broken Frame és el segon disc del grup Depeche Mode. Aparegut el setembre de 1982, es tracta del seu primer àlbum sense Vince Clarke i amb Martin Gore com a compositor principal. Només va tenir un èxit destacable al seu país, arribant a la vuitena posició de la llista britànica d'àlbums.
En aquest disc, Alan Wilder no hi col·laborà, tot i que havia estat acceptat com a substitut de Vince Clarke. Oficialment, Depeche Mode van ser un tercet durant el període que abasta la creació i promoció de l'àlbum, encara que Wilder actuava als concerts i programes televisius però no intervenia a les sessions d'enregistrament.
En diverses ocasions els membres de Depeche Mode l'han considerat com el seu pitjor àlbum, a causa de les circumstàncies que l'envoltaren; es tracta del primer disc en què Gore s'hagué d'encarregar de la composició de tots els temes, i per tal de poder complir la tasca va haver de reciclar antigues creacions seves i compondre'n d'altres amb presses. Entre els anys 1986 i 2006, Depeche Mode no van interpretar cap cançó d'aquest disc en les seves gires, i només "Leave in silence" reaparegué durant un concert de la gira Touring the Angel, a París, en versió acústica.
Com tots els altres àlbums, "A Broken Frame" fou remasteritzat l'any 2006, acompanyat d'un DVD amb les cares B dels senzills, material extra i un documental titulat Depeche Mode 1982 (The Beginning Of Their So-called Dark Phase) que mostra les evolucions del grup durant aquest període incloent entrevistes amb Vince Clarke i Alan Wilder.

## Llista de cançons
### Reedició 2006 (Mute: DM CD 2 (CD/SACD + DVD) / CDX STUMM 9 (CD/SACD))

* El disc 1 és híbrid (SACD/CD), mentre el disc 2 és un DVD que inclou el disc A Broken Frame en format DTS 5.1, Dolby Digital 5.1 i PCM Stereo, amb material extra.

## Posicions en llista

| Llista (1982) | Posició |
| German Albums Chart | 56 |
| Swedish Albums Chart | 22 |
| UK Albums Chart | 8 |
| US Billboard Pop Albums | 177 |
| Llista (2006) | Posició |
| French Albums Chart | 194$^A$ |
$^A$ Posició en llistes del rellançament.

## Personal

* Depeche Mode: David Gahan, Martin Gore, Andrew Fletcher.
* Enregistrat als estudis Blackwing (Londres).
* Totes les cançons escrites per Martin Gore.
* Temes cantats per David Gahan, excepte "Shouldn't have done that", cantat a duet per Gahan i Gore, i la peça instrumental "Nothing to fear".
* Produït per Depeche Mode i Daniel Miller.
* Enginyers de so: John Fryer, Eric Radcliffe.
* Fotografia: Brian Griffin.
* Disseny: Martyn Atkins.

## Referències

* ↑ «Suchergebnis» (en anglès). Charts-Surfer.de. Arxivat de l'original el 2007-07-02. [Consulta: 1r maig 2011].
* ↑ «Discography Depeche Mode» (en anglès). SwedishCharts.com. [Consulta: 1r maig 2011].
* ↑ «Chart Stats: Depeche Mode» (en anglès). ChartStats.com. Arxivat de l'original el 2012-07-28. [Consulta: 1r maig 2011].
* ↑ «Depeche Mode > Charts & Awards > Billboard Albums» (en anglès). Allmusic. [Consulta: 1r maig 2011].
* ↑ «Discographie Depeche Mode"» (en anglès). LesCharts.com. [Consulta: 1r maig 2011].

## Enllaços externs

* Informació sobre l'edició original Arxivat 2012-06-14 a Wayback Machine.
* Informació sobre l'edició remasteritzada
* Extracte del documental "The beginning of their so-called dark phase"